સચિવાલયમાં દીપડો ઘુસ્યા પછી રાજય સરકારના સુરક્ષાતંત્ર પર સવાલો ઉભા થયા હતા.દીપડા જેવા પ્રાણીઓ ફરી ઘુસે નહી તે ધ્યાનમાં રાખીને સચિવાલયના તમામ ૮ ગેટ ઉપર નીચેની તરફ લોખંડી ભાલા જેવું ફ્રેમિંગ કરી દેવામાં આવ્યું છે. જેથી કરીને ભવિષ્યમાં કોઈપણ વન્યપ્રાણી સચિવાલયમાં ઘૂસી શકે નહીં. મનાઈ રહયું છે કે અંદાજિત ૪ કિ.મીના ઘેરાવામાં આવેલાં સચિવાલય કેમ્પસ ફરતે મોટાભાગની તમામ જગ્યાએ સીસીટીવી કેમેરા લગાડી દેવામા આવ્યા છે. પરંતુ નવા સચિવાલય કેમ્પસ માં પાકિૅંગ સ્થળ ઉપરાંત જયા વધુ પડતું ઝાડીરુઝાંખરા છે ત્યાં પણ સીસીટીવી કેમેરા લગાડવા ની દિશામાં તંત્ર વિચારી રહયું હોવાનો અહેવાલ છે.